Kamoliddin Behzod nomidagi davlat stipendiyasini tayinlash tartibi to`g`risidagi nizom tasdiqlandi

Hukumat qarori bilan (691-son, 06.11.2020y.) Kamoliddin Behzod nomidagi davlat stipendiyasini tayinlash tartibi to`g`risidagi nizom tasdiqlandi.
Davlat stipendiyasi respublika davlat OTMlarining quyidagi yo`nalishlari oxirgi ikki kursida ta`lim olayotgan bakalavriat bosqichi talabalariga tayinlanadi:
 dastgohli rangtasvir;
 rangtasvir (turlari bo`yicha);
 grafika va miniatyura;
 haykaltaroshlik (turlari bo`yicha);
amaliy san`at (turlari bo`yicha);
 dizayn (turlari bo`yicha);
san`atshunoslik va muzeyshunoslik (turlari bo`yicha).  
Davlat stipendiyasi O`zbekiston Badiiy akademiyasi tomonidan o`tkaziladigan tanlov natijalariga asosan tayinlanadi.
Eslatib o`tamiz, Kamoliddin Behzod nomidagi davlat stipendiyasi Prezidentning 2020 yil 21 apreldagi PQ-4688-son qarori bilan ta`sis etilgan.
Hujjat haqidagi to`liq ma`lumot bilan www.lex.uz sayti orqali tanishish mumkin.